Sam Nujoma

Samuel Daniel Shafiishuna Nujoma (s. 12. toukokuuta 1929) oli Namibian ensimmäinen presidentti vuodesta 1990 alkaen. Hänet korvasi vuonna 2005 Hifikepunye Pohamba. 

Nujoma on kotoisin Ongandjerasta, Namibian pohjoisosista. Hän oli yksi 11 lapsesta ja muiden tuon ajan poikien tapaan paimensi vanhempiensa karjaa. Hän kävi koulunsa Okahaon suomalaisessa lähetyskoulussa 1937-1945. Hän muutti tätinsä luokse kaupunkiin ja työskenteli kauppa-apulaisena. Vuonna 1949 hän siirtyi setänsä luo Windhoekiin, työskenteli rautatiellä ja opiskeli iltakoulussa. Nujoma erosi rautateiltä ja keskittyi politiikkaan vuodesta 1957 alkaen. Hän osallistui vastarintaliikkeeseen, joutui pidätetyksi ja lähti maanpakoon. Hänet valittiin SWAPO:n puheenjohtajaksi poissaolevana vuonna 1960.

1960-luvulla Nujoma otti itselleen lisänimen "Shafiishuna", joka tarkoittaa salamaa.

Nujoma valittiin itsenäistyneen Namibian ensimmäiseen parlamenttiin, ja parlamentti valitsi hänet yksimieliseksi presidentiksi vuonna 1990. Hänet valittiin uudelleen vuosina 1994 ja 1999.

Nujoma toimi SWAPO:n johdossa aina marraskuuhun 2007, jolloin hänen seuraajakseen tuli Pohamba.

Tunnustuksia 
 Leninin kansainvälinen rauhanpalkinto vuonna 1973

Lähteet 

Namibian presidentit
Vuonna 1929 syntyneet
Ovambot
Elävät henkilöt
Apartheidinvastaiset aktivistit